Roselyne Bachelot

Roselyne Bachelot, jaiotza-izenez Roselyne Narquin, (Nevers, Frantzia, 1946ko abenduaren 24a) frantziar politikaria eta irrati-esataria da.

Farmazian doktorea da. 2002 eta 2004 bitartean Frantziako Ekologia eta Garapen Iraunkorreko ministroa izan zen, Jean-Pierre Raffarin lehen ministroaren gobernuan, Jacques Chirac presidentea zela.

2007tik 2010era Osasun eta Kirol ministroa izan zen, François Fillon lehen ministroa buru zuen gobernuan, Nicolas Sarkozy presidentea zela. Jarraian, 2010etik 2012ra Elkartasun eta Kohesio Sozialaren ministroa izan zen.

2020az geroztik Kultura ministroa da Jean Castex lehen ministroaren gobernuan, Emmanuel Macron presidentea izanik.

Kanpo estekak 

Frantziako Gobernuko ministroak
Frantziako politikariak